ส่วนที่ 1

ข้อมูลสรุป (Executive Summary)

บริษัท ที.เค.เอส. เทคโนโลยี จำกัด (มหาชน) ก่อตั้งขึ้นในปี 2529
เพื่อดำเนินธุรกิจเกี่ยวกับการผลิตเครื่องเขียนและอุปกรณ์สำนักงาน
ต่อมาบริษัทได้เริ่มขยายธุรกิจเข้าสู่การผลิตและจำหน่ายกระดาษพิมพ์ต่อเนื่องสำหรับคอมพิวเตอร์
บริษัทได้แบ่งการดำเนินธุรกิจออกเป็น 2 ส่วน คือ การดำเนินธุรกิจสิ่งพิมพ์
ภายใต้การดำเนินการของ บริษัท ที.เค.เอส.เทคโนโลยี จำกัด (มหาชน) “บริษัท” และบริษัท
ที.เค.เอส.สยามเพรสแมเนจเม้นท์ จำกัด “สยามเพรส”
และการดำเนินธุรกิจจัดจำหน่ายคอมพิวเตอร์ อุปกรณ์ต่อพ่วงคอมพิวเตอร์ ซอฟท์แวร์
ระบบสารสนเทศ และวัสดุสิ้นเปลืองที่ใช้กับคอมพิวเตอร์ ภายใต้การดำเนินงานของ บริษัท ซินเน็ค
(ประเทศไทย) จำกัด(มหาชน) “ซินเน็ค”

ธุรกิจสิ่งพิมพ์ที่ดำเนินการ โดย บริษัท และ สยามเพรส (บริษัทถือหุ้น 100%)
เป็นการให้บริการงานพิมพ์ระบบออฟเซ็ท ทั้งแบบป้อนม้วนและแบบป้อนแผ่น
การพิมพ์ในระบบดิจิตอลฟูลคัลเลอร์และขาวดำ
นอกจากนั้นยังให้บริการบริหารคลังแบบพิมพ์และจัดส่งให้กับองค์กรขนาดใหญ่
เป็นการให้บริการงานพิมพ์ที่ครบวงจร โดยบริษัท และสยามเพรส มีสำนักงานใหญ่และโรงพิมพ์
บนเนื้อที่ 25 ไร่ ในนิคมอุตสาหกรรมการพิมพ์และบรรจุภัณฑ์สินสาคร
เป็นโรงพิมพ์ที่มีความพร้อมในการให้บริการธุรกิจสิ่งพิมพ์
ด้วยเครื่องจักรและเทคโนโลยีอันทันสมัยในระบบออฟเซ็ท ระบบดิจิตอล
และพร้อมด้วยระบบการรักษาความปลอดภัยทั้งในระบบการพิมพ์ การควบคุมข้อมูลทุกด้าน ทั้ง
Hardware, Software และ Network และการควบคุมสถานที่ผลิตด้วยระบบ Finger Scan
ร่วมกับกล้อง CCTV ที่รับภาพทุกจุด สามารถตรวจสอบย้อนหลัง
สามารถป้องกันการบอกรหัสผ่านและยืมบัตรผ่านได้
บริษัทยังมีสาขาที่ซึ่งเป็นแบ็คอัฟไซด์สำหรับงานพิมพ์ในระบบดิจิตอล
พร้อมยังเป็นคลังแบบพิมพ์ไว้ให้บริการกับลูกค้าองค์กร ตั้งอยู่ในเขต วังทองหลาง กรุงเทพฯ

ธุรกิจจัดจำหน่ายคอมพิวเตอร์ อุปกรณ์ต่อพ่วงคอมพิวเตอร์ ซอฟท์แวร์ ระบบสารสนเทศ
และวัสดุสิ้นเปลืองที่ใช้กับคอมพิวเตอร์ดำเนินการโดย ซินเน็ค
เป็นตัวแทนจำหน่ายจัดจำหน่ายสินค้ามากกว่า 50 ตราสินค้าจากผู้ผลิตชั้นนำระดับโลก อาทิเช่น
Intel, Seagate, HP (Printer), Kingston(Memory), planet (Network) Philips
Canon Lotus และ Lemel ที่เป็น Housebrand เป็นต้น
โดยจัดจำหน่ายให้กับผู้ค้าส่งและค้าปลีกภายในประเทศทั้งหมดมากกว่า 5,000 ราย และ ทั้งนี้
บริษัทได้ถือหุ้นใน ซินเน็ค ร้อยละ 50 อีกร้อยละ 49 ถือโดยกลุ่มซินเน็ค ประเทศไต้หวัน
ซึ่งเป็นตัวแทนจำหน่ายคอมพิวเตอร์ เครื่องมือสื่อสาร และบริการด้าน Supply Chain
ที่มีส่วนแบ่งตลาดสูงสุดในประเทศไต้หวัน
และเป็นตัวแทนจำหน่ายสินค้าคอมพิวเตอร์และเทคโนโลยีสารสนเทศ
ที่ใหญ่ที่สุดในภูมิภาคเอเชียแปซิฟิค และใหญ่อันดับที่ 3 ของโลก (ข้อมูล ณ ปี 2549)
โดยบริษัทในเครือซินเน็คมีเครือข่ายครอบคลุมทั่วโลก เช่น ออสเตรเลีย สหรัฐอเมริกา ฮ่องกง จีน
เป็นต้น ซินเน็ค มีความเป็นอิสระในการบริหารงานจากกลุ่มซินเน็ค ประเทศไต้หวัน
โดยมีบุคลากรหลักเป็นคนไทยทั้งหมด รวมทั้งนโยบายในการบริหารที่เป็นเอกเทศ ทำให้ซินเน็ค
สามารถปรับตัวตามสภาวะการแข่งขันในตลาดภายในประเทศได้อย่างมีประสิทธิภาพ
โดยมีสำนักงานใหญ่และศูนย์กระจายสินค้าที่ทันสมัยตั้งอยู่ที่ ถนนสุคนธสวัสดิ์ เขตลาดพร้าว กรุงเทพฯ

บริษัท ได้ดำเนินการนำ ซินเน็ค เข้าตลาดหลัทรัพย์แห่งประเทศไทย
โดยยื่นขออนุญาตที่เสนอขายหุ้นสามัญเพิ่มทุนต่อประชาชน และขอให้รับหุ้นสามัญ
เป็นหลักทรัพย์จดทะเบียนในตลาดหลักทรัพย์ เมื่อ 12 ธันวาคม 2550 โดยหุ้นที่เสนอขายทั้งหมด
จำนวน 180 ล้านหุ้น (รายละเอียดดูในหัวข้อโครงการในอนาคต ส่วนที่ 2 หน้า 54)
การนำซินเน็คเข้าตลาดทำให้บริษัทมุ่งเน้นในธุรกิจงานพิมพ์มากขึ้น
โดยยกระดับโรงพิมพ์ของบริษัทให้เป็นโรงพิมพ์ซีเคียวริตี้
ทั้งในด้านการพิมพ์และการควบคุมระบบงานพิมพ์ เพื่อที่แข่งขั้นกับโรงพิมพ์ในต่างประเทศ
โดยบริษัทมีเป้าหมายที่จะส่งออกงานพิมพ์ให้มากยิ่งขึ้น

 การดำเนินธุรกิจของบริษัทได้แบ่งกลุ่มธุรกิจหลักออกเป็น 2 ประเภท ดังนี้

  ------ --------------------------- ------------------------------ --------------- -------
  ลำดับ   กลุ่มธุรกิจ                     ลักษณะธุรกิจหลัก                   สัดส่วนรายได้(%)   

                                                                    2549            2550

  1      ธุรกิจสิ่งพิมพ์และกระดาษสำนักงาน   รับออกแบบและจัดพิมพ์แบบพิมพ์ธุรกิจ     9.50            10.35
                                     ค้าส่งกระดาษสำนักงาน                              
                                     และบริหารคลังแบบพิมพ์                              

  2      ธุรกิจค้าส่งอุปกรณ์คอมพิวเตอร์      จำหน่ายคอมพิวเตอร์                89.98           88.96
                                     อุปกรณ์ต่อพ่วงคอมพิวเตอร์ ซอฟท์แวร์                    
                                     ระบบสารสนเทศ                                   
                                     และวัสดุสิ้นเปลืองที่ใช้กับคอมพิวเตอร์                    
  ------ --------------------------- ------------------------------ --------------- -------

หมายเหตุ
รายได้จากการขายและบริการได้รวมรายได้ส่วนลดรับจากผู้จัดจำหน่ายในส่วนของธุรกิจค้าส่งอุปกรณ์คอมพิวเตอร์

รายได้อื่นๆ ได้แก่ เงินปันผล, ดอกเบี้ยรับ และกำไรจากเงินลงทุนในบริษัทร่วม 0.53% ปี 2549,
0.69% ปี 2550

ที่ผ่านมาผลการดำเนินงานของบริษัทและบริษัทย่อยเติบโตอย่างต่อเนื่อง
โดยมีรายได้จากการขายรวมส่วนลดรับจากผู้จัดจำหน่าย ในปี 2548, 2549 และ 2550 เท่ากับ
9,914.96, 10,492.50 และ 11,875.82 ล้านบาทตามลำดับ โดยมีอัตรากำไรขั้นต้นเท่ากับ
6.69%, 7.50% และ 7.64% ตามลำดับ และมีกำไรสุทธิรวมเท่ากับ 71.56, 100.95 และ
109.01 ล้านบาทตามลำดับ

ณ 31 ธันวาคม 2550 บริษัทมีสินทรัพย์รวมเท่ากับ 4,403.31 ล้านบาท หนี้สินรวมเท่ากับ
3,226.28 ล้านบาท และส่วนของผู้ถือหุ้นเท่ากับ 1,177.21 ล้านบาท
โดยสินทรัพย์รวมประกอบด้วยสินทรัพย์หมุนเวียน 63.75% และสินทรัพย์ไม่หมุนเวียน 36.25%
โดยสินทรัพย์ที่มีสัดส่วนมากสุด ได้แก่ ลูกหนี้การค้าและตั๋วเงินรับ 1,425.59 ล้านบาท
และสินค้าคงเหลือ 1,121.20 ล้านบาท และหนี้สินรวมประกอบด้วยหนี้สินหมุนเวียน 82.07%
และหนี้สินไม่หมุนเวียน 17.93% สำหรับหนี้สินที่มีสัดส่วนมากสุด ได้แก่
เงินเบิกเกินบัญชีและเงินกู้ยืมจากสถาบันการเงิน 1,468.26 ล้านบาท
และเจ้าหนี้การค้าและตั๋วเงินจ่าย 784.53 ล้านบาท